Broj: 711-I-2259-P-47-20/22-16-17

Zagreb, 11. veljače 2022.

**Povjerenstvo za odlučivanje o sukobu interesa (u daljnjem tekstu: Povjerenstvo)** na temelju članka 104. Zakona o općem upravnom postupku („Narodne novine“, broj 47/09. i 110/21.) i članka 30. stavka 1. podstavka 2. Zakona o sprječavanju sukoba interesa („Narodne novine“, broj 26/11., 12/12., 126/12., 48/13., 57/15. i 98/19., u daljnjem tekstu: ZSSI/11) dana 11. veljače 2022. godine donosi sljedeće:

**RJEŠENJE**

1. **Ispravlja se Odluka Povjerenstva Broj: 711-I-970-P-47-20/21-03-17 od 6. svibnja 2021. na način da se u obrazloženju navedene Odluke, četvrti odlomak, 2. red, na str. 6 iza riječi „osnove uplata“ riječi: „koje je dužnosnik primio za vrijeme obnašanja dužnosti općinskog načelnika“ zamijene riječima: „koje su dužnosnici primili za vrijeme obnašanja dužnosti predsjednika i članova Uprave trgovačkog društva Hrvatska lutrija d.o.o.“ tako da rečenica glasi:**

**„U postupku pred Povjerenstvom potrebno je nedvojbeno utvrditi iznose i osnove uplata koje su dužnosnici primili za vrijeme obnašanja dužnosti predsjednika i članova Uprave trgovačkog društva Hrvatska lutrija d.o.o.“**

1. **U preostalom dijelu Odluka Povjerenstva Broj: 711-I-970-P-47-20/21-03-17 od 6. svibnja 2021. ostaje neizmijenjena.**

Obrazloženje

Povjerenstvo je na 125. sjednici održanoj 6. svibnja 2021. donijelo odluku Broj: 711-I-970-P-47-20/21-03-17, kojom se pokreće postupak za odlučivanje o sukobu interesa protiv dužnosnikaMaria Muse, direktora trgovačkog društva Hrvatska lutrija d.o.o. od 24. siječnja 2017. do 8. listopada 2017. te predsjednika Uprave trgovačkog društva Hrvatska lutrija d.o.o., dužnosnika Eugene Sunare, člana Uprave trgovačkog društva Hrvatska lutrija d.o.o. te dužnosnika Ignacija Čuture, člana Uprave trgovačkog društva Hrvatska lutrija d.o.o., zbog moguće povrede članka 7. točke d) ZSSI/11-a, koja proizlazi iz primanja dodatnih naknada za poslove obnašanja javne dužnosti.

Prilikom izrade prijepisa navedene Odluke došlo je do pogreške u pisanju na način da je u obrazloženju na stranici 6, četvrti odlomak, drugi red omaškom iza riječi: „osnove uplata“ pogrešno navedeno „koje je dužnosnik primio za vrijeme obnašanja dužnosti općinskog načelnika“ umjesto „koje su dužnosnici primili za vrijeme obnašanja dužnosti predsjednika i članova Uprave trgovačkog društva Hrvatska lutrija d.o.o.“

Člankom 104. stavkom 1. Zakona o općem upravnom postupku propisano je da javnopravno tijelo može rješenjem ispraviti pogreške u imenima ili brojevima, pisanju ili računanju te druge očite netočnosti u rješenju koje je donijelo ili u njegovim ovjerenim prijepisima. Stavkom 2. istog članka Zakona propisano je da ispravak pogreške proizvodi pravni učinak od dana od kojeg proizvodi pravni učinak rješenje koje se ispravlja.

Slijedom navedenog, Povjerenstvo je donijelo odluku kako je navedeno u izreci ovoga akta.

PRESJEDNICA POVJERENSTVA

 Nataša Novaković, dipl.iur.

Dostaviti:

1. Dužnosnik Mario Musa, putem odvjetnika Šimuna Babića, Odvjetničko društvo Babić & Čibarić, Ivana Banjavčića 13, 10000 Zagreb
2. Dužnosnik Eugen Sunara, putem odvjetnice Srđane Barišić, Maksimirska cesta 48, 10000 Zagreb
3. Dužnosnik Ignacije Čutura, putem odvjetnika Tomislava Barišića, Maksimirska cesta 48, 10000 Zagreb
4. Objava na internetskoj stranici Povjerenstva
5. Pismohrana